Document ID: 31994D0824

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1994 για την επέκταση της νομικής προστασίας των τοπογραφιών των προϊόντων ημιαγωγών σε πρόσωπα των μελών του Παγκόσμιου Οργανισμού Εμπορίου (94/824/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 87/54/ΕΟΚ του Συμβουλίου της 16ης Δεκεμβρίου 1986 σχετικά με τη νομική προστασία των τοπογραφιών προϊόντων ημιαγωγών (1), και ιδίως το άρθρο 3 παράγραφος 7,
την πρόταση της Επιτροπής,
Εκτιμώντας:
ότι η συμφωνία για τη σύσταση του Παγκόσμιου Οργανισμού Εμπορίου (εφεξής καλούμενου ΠΟΕ) υπεγράφη εξ ονόματος της Κοινότητας- ότι η συμφωνία για τα εμπορικής φύσεως δικαιώματα πνευματικής ιδιοκτησίας (εφεξής καλούμενη "η συμφωνία Trip", που προσαρτάται στη συμφωνία για τη σύσταση του ΠΟΕ, περιέχει λεπτομερείς διατάξεις σχετικά με την προστασία των δικαιωμάτων πνευματικής ιδιοκτησίας, των οποίων ο κύριος στόχος είναι να θεσπιστούν διεθνείς ρυθμίσεις στον τομέα αυτό για να προωθηθεί το διεθνές εμπόριο και να προληφθούν οι στρεβλώσεις και οι διενέξεις λόγω της έλλειψης κατάλληλης και αποτελεσματικής προστασίας της πνευματικής ιδιοκτησίας-
ότι, για να εξασφαλιστεί ότι όλη η σχετική κοινοτική νομοθεσία είναι απόλυτα ευθυγραμμισμένη με τη συμφωνία Trip, η Κοινότητα πρέπει να λάβει ορισμένα μέτρα σε σχέση με τις ισχύουσες κοινοτικές πράξεις στον τομέα της προστασίας των δικαιωμάτων πνευματικής ιδιοκτησίας- ότι τα μέτρα αυτά συνεπάγονται από ορισμένες απόψεις την αναπροσαρμογή, τροποποίηση και συμπλήρωση κοινοτικών πράξεων-
ότι η οδηγία 87/54/ΕΟΚ του Συμβουλίου της 16ης Δεκεμβρίου 1986 αφορά τη νομική προστασία των τοπογραφιών των προϊόντων ημιαγωγών- ότι τα άρθρα 35 έως 38 της συμφωνίας Trip καθορίζουν τις υποχρεώσεις των μελών του ΠΟΕ σε σχέση με την προστασία των διατάξεων (τοπογραφιών) των ολοκληρωμένων κυκλωμάτων- ότι σύμφωνα με το άρθρο 1 παράγραφος 3 και το άρθρο 3 της συμφωνίας Trip, η Κοινότητα πρέπει να εξασφαλίζει ότι οι υπήκοοι όλων των λοιπών μελών του ΠΟΕ τυγχάνουν της προστασίας αυτής και της εθνικής μεταχείρισης- ότι, επομένως, είναι απαραίτητο να επεκταθεί η προστασία δυνάμει της οδηγίας 87/54/ΕΟΚ στους υπηκόους των μελών του ΠΟΕ, χωρίς καμία απαίτηση αμοιβαιότητας- ότι είναι σκόπιμο να χρησιμοποιηθεί η διαδικασία του άρθρου 3 παράγραφος 7 της οδηγίας για το σκοπό αυτό,
ΑΠΟΦΑΣΙΖΕΙ:
Άρθρο 1
Τα κράτη μέλη επεκτείνουν τη νομική προστασία για τοπογραφίες προϊόντων ημιαγωγών που προβλέπονται στη οδηγία 87/54/ΕΟΚ ως εξής:
α) τα φυσικά πρόσωπα που είναι υπήκοοι ή έχουν τη συνήθη διαμονή τους στο έδαφος μέλους της συμφωνίας για τη σύσταση του ΠΟΕ, τυγχάνουν μεταχείρισης υπηκόων κράτους μέλους-
β) τα νομικά ή φυσικά πρόσωπα με πραγματική βιομηχανική εγκατάσταση για τη δημιουργία τοπογραφιών ή την παραγωγή ολοκληρωμένων κυκλωμάτων στο έδαφος μέλους της συμφωνίας για τη σύσταση του ΠΟΕ τυγχάνουν της ίδιας μεταχείρισης με εκείνη που θα τους εχορηγείτο αν ήταν νομικά ή φυσικά πρόσωπα με πραγματική βιομηχανική ή εμπορική εγκατάσταση στο έδαφος κράτους μέλους.
Άρθρο 2
1. Η παρούσα απόφαση αρχίζει να ισχύει την 1η Ιανουαρίου 1995.
2. Εφαρμόζεται από την 1η Ιανουαρίου 1996.
3. Η απόφαση 90/510/ΕΟΚ για την επέκταση της νομικής προστασίας των τοπογραφιών προϊόντων ημιαγωγών σε πρόσωπα από ορισμένες χώρες και εδάφη (2) καταργείται, από την ημερομηνία εφαρμογής της παρούσας απόφασης, εφόσον αφορά την επέκταση της προστασίας δυνάμει της οδηγίας 87/54/ΕΟΚ σε χώρες η εδάφη των μελών της συμφωνίας για τη σύσταση του ΠΟΕ.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Δεκεμβρίου 1994.

Labels: 7
3
1
5